

****

**Nyergesújfalu, Hungary**

Biztosan vannak olyanok, akik tudják, hogy hol van a kapcsolódási pont a dániai tengerparti szélturbinák, a Ferihegyen landoló repülőgépek, a BMW i3 és i8 autói valamint londoni olimpia aranyérmes kajakosainak evezőlapátja között. Igen, mindegyikben alkalmaznak karbon szálas technológiát. Azt viszont már kevesebben tudják, hogy Európa legnagyobb szénszálgyártó üzeme – a Zoltek Zrt. - Komárom-Esztergom megyében található.

A Zoltek Companies, Inc. ([www.zoltek.com](http://www.zoltek.com)) a japán Toray Group ([www.toray.com](http://www.toray.com)) tagja, amely több mint 50.000 embert foglalkoztat világszerte. A Zoltek Zrt. a vállalatcsoport magyarországi gyára. 1300 fős nyergesújfalui üzemünk – a Toray Group világpiaci szerepe, mérete által megerősített háttérrel maga mögött – jelenleg is folyamatosan növeli gyártási kapacitását, melynek köszönhetően cégünkhöz

**R&D mérnök**

**munkatársat keresünk**

**Feladatok:**

* Szénszál és Oxidált szál alkalmazás fejlesztés,
* Kísérleti gyártástervezés, felügyelet és értékelés,
* Mechanikai vizsgálatok,
* Analitikai vizsgálatok,
* Textil vizsgálatok,
* Kompozit gyártástechnológiai vizsgálatok,
* Vevők műszaki támogatása.

**Elvárások:**

* Felsőfokú mérnöki végzettség (vegyész-, vagy gépészmérnök),
* Aktív társalgási szintű angol nyelvtudás,
* MS Office felhasználói szintű ismerete (erős Excel),
* Önálló- és csapatmunkára való képesség.

Ha szakmai eredményeket és karriert keres egy innovatív cégnél, akkor örömmel megismerkednénk Önnel.

**Pályakezdők jelentkezését is várjuk!**

**Jelentkezés módja:** Magyar és angol nyelvű szakmai önéletrajzát és motivációs levelét, kérjük, küldje el az alábbi email címre: karrier@zoltek.hu